Plaasmoorde!!!!! Farm Murders!!!!! - Page 127 - Stormfront
Page 127 of 673 « First < 27 77 113 114 115 116 117 118 119 120 121 122 123 124 125 126 127 128 129 130 131 132 133 134 135 136 137 138 139 140 141 177 227 627 > Last »
08-22-2007, 12:19 AM #1261
Hou met baksteen vir dapperheid
'nBejaarde oudpolisie- man het met 'n bak- steenhou teen die kop betaal vir sy dapperheid om 'n huisrower se mes uit sy hand te gryp toe dié hom daarmee wou steek.
Insp. Nico van Greunen, 'n lid van die Ekurhuleni-metropolisie in Boksburg aan die Oos-Rand, sê sy ouers, Cecilia (62) en Hans (72), het omstreeks 13:00 eergister twee rowers, waarvan die een met 'n mes bewapen was, op heterdaad betrap.
Sy ouers woon in 'n kothuis agter op 'n erf in Eltonstraat, Dinwiddie. Daar is nóg 'n kothuis agter die hoofhuis op die erf. "Die rowers het toegang tot die kothuise gekry deur die veiligheidshekke oop te breek met 'n stuk yster wat hulle op die erf opgetel het. Dis juis toe hulle by die een huis doenig was, dat my pa-hulle op hulle afgekom het."
Van Greunen sê toe sy pa opmerk daar is aan die veiligheidshek gepeuter, was die een aanvaller reeds agter hom.
"Hy wou my pa met die mes steek, maar my pa het die mes uit sy hand gegryp. Toe het hy my pa met die baksteen teen die kop geslaan."
Van Greunen sê sy pa is nog sterk in sy bolyf, maar albei ouers is te swak in die bene om te kon weghardloop.
"Hulle het my ouers in die kothuis ingestamp, hulle in komberse toegerol en gesê hulle gaan hulle met die mes doodsteek."
Kapt. Steady Nawa, 'n polisiewoordvoerder, sê terwyl die Van Greunens onder die komberse gelê het, het die rowers die kothuis gestroop.
'n Televisiestel, videomasjien, DVD-speler, twee horlosies, albei se trouringe en R800 is gebuit.
Die waarde van dié goedere is sowat R60 000, volgens Nawa.
Die rowers het alles in Van Greunen sr. se rooi Toyota Camry gelaai en gevlug. Die motor is steeds soek en niemand is nog aangekeer nie, sê Nawa.
Van Greunen het teen druktyd gesê sy ouers is kort ná die voorval vir skok by 'n hospitaal behandel, maar is steeds te geskok om oor die voorval te praat of op foto's te verskyn.
"Ek het hulle net weggevat van die plek waar alles gebeur het en hulle sterk by my aan huis aan."
Afgesien van die kneusplek teen sy pa se kop waar hy met die baksteen geslaan is en 'n keerwond aan sy arm soos hy na die mes gegryp het, het die egpaar nie beserings opgedoen nie.
08-22-2007, 12:29 AM #1262
Moord snoer dorp saam
KAKAMAS. – Swart, bruin en wit inwoners en boere het die afgelope twee dae hier teen geweldmisdaad saamgesnoer in 'n stampvol landdroshof waar vyf vermeende moordenaars se aansoek om borgtog gister geweier is.
Die mans is Vrydag 'n week gelede aangekeer kort nadat hulle glo mnr. Harry Bruns (26), 'n vleishandelaar van Pofadder, by sy verkoelingsvragmotor op Blouputs met 'n graaf en ysterpaal doodgeslaan het.
In die hof is onder meer getuig mnre. Michael Witbooi (22), Andries Witbooi (30), Frikkie Beukes (27) en Hans Springbok (33) van die woonbuurt Cilliers en Terence Markus (18) van Kaapstad het glo dié Vrydag in die pad gestap en was daarop uit "om moeilikheid te maak".
Die kontrakwerkers het na bewering 'n waterleier met 'n graaf toegetakel en nog 'n slagoffer van sy fiets beroof voordat Bruns aangeval is.
Mnr. Kowie Strauss, voorsitter van die Lutzburg- gemeenskapspolisiëringforum, het gistermiddag gesê hy is verheug dat borgtog nie toegestaan is nie.
"Alle kleure het hul misnoeë teen moord, verkragting en enige misdaad uitgespreek met die vreedsame betogings wat buite die landdroshof plaasgevind het.
"Vandag hou ons 'n groot biddag op Lutzburg vir die vermoorde jong man se familie en vriende en teen verkragting, moord en gesinsgeweld."
Mnr. Frans Bergh, voorsitter van die Benede-Oranjerivier-produsenteorganisasie, het gesê verskeie ander aanklagte van veediefstal, aanranding en huisbrake word teen die oudste vier beskuldigdes ondersoek.
"Nadat Harry se skedel met 'n ysterpyp verbrysel is, het die aanvallers glo op die bewustelose getrap en hom met klippe gegooi."
Bergh het gesê drank- en dwelmmisbruik is die oorsaak van die geweldmisdaad wat mense van die gebied teister.
Mnr. Pieter Dippenaar, voorsitter van die Blouputs-boerevereniging, het gesê Blouputs se inwoners is vreedsaam. Toe vernietig kontrakwerkers van buite die vrede. "Nou is almal op hul senuwees. Ons is dankbaar hulle het nie borgtog gekry nie."
Die beskuldigdes moet weer op 21 September in die hof verskyn. Hulle bly in aanhouding.
08-22-2007, 12:42 AM #1263
Steun vir hartseer kinders by begrafnis van vermoorde ma
WELLINGTON. – Terwyl die begrafnisdiens vir sy vermoorde ma aan die gang was, het die negejarige Marius Jordaan gistermiddag hier in die NG gemeente Wellington-Noord styf onder die arm van die adjunkbalju van dié dorp ingekruip.
Mnr. Deon Maree, wat saam met die familie in die voorste bank gesit het, het hom styf vasgedruk. Hy het ook die bedankings behartig, gehelp om mev. Minnette Jordaan-Strauss (38) se kis uit die kerk na die lykswa te dra en ooglopend as steunpilaar vir al haar kinders opgetree.
En dít is ook ál wat hy was terwyl haar suster nog geleef het: 'n steunpilaar vir hulle in 'n baie moeilike tyd, het 'n bedroefde me. Adéle le Roux gisteraand aan Die Burger gesê met verwysing na gerugte dat haar suster en Maree 'n verhouding gehad het.
Jordaan-Strauss is verlede week vermoedelik deur haar man, die balju van Wellington, vermoor.
Mnr. Johan Strauss (49), met wie sy bykans twee jaar lank getroud was, het haar na bewering ses keer met 'n mes in die bors gesteek in haar motor voor die Voorbereidingskool Durbanville.
In gister se begrafnisbrief was geen melding van Strauss nie.
"Ons het nie die antwoorde nie, maar ons weet dat hierdie God wat julle tot hier gebring het, julle verder sal dra," het ds. Francois Human die diens begin.
Terwyl "Amazing Grace " daarna deur die kerk weerklink het, het begrafnisgangers die trane van hul wange afgevee.
Op versoek van die vermoorde se dogter Maryke (15) het die sanger Jattie die lied "Go Rest High on the Mountain" gesing.
Met 'n stem wat telkens gebreek het, het Jordaan-Strauss se oudste dogter, Melinda (19), gesê die vermoorde was nie net haar ma nie, maar haar beste vriendin. "Ek weet dat sy nou op 'n veilige plek is en dat die Vader daarbo mooi na haar kyk . . ."
Human het gevra dat mense aan die hand van Ps. 25: 5-6 vorentoe kyk. Op versoek van die familie het hy ook Ps. 23 voorgelees.
"Daar gaan nog baie 'onthou jy-stories' kom," het hy vervolg. "Daar is niks daarmee verkeerd nie. Daar is tye in 'n mens se lewe wanneer jy deur 'n dal van doodskaduwee gaan, en daar is tye wanneer dinge ook goed gaan.
"Baie dae kon mens deur haar glimlag baie van die swaarkry van die verlede in haar oë sien."
God se genade is groter as die verkeerdste daad, het hy bygevoeg. "Julle moeder het die Herder geken. Koester wat mooi is, laat ons nie die een wees wat oordeel nie. Hy gaan daar wees om die seer weer heel te maak."
In 'n intieme oomblik het die familie ná die diens die een na die ander 'n roos uit 'n ruiker geneem en op die oop kis in die lykswa geplaas. Marissa (16), die vermoorde se naasoudste kind, en Maree het albei oorgebuk en met 'n soen afskeid geneem.
08-22-2007, 01:10 AM #1264
Pensioner assaulted in robbery
Johannesburg - An elderly man was assaulted and he and his wife were robbed in their home at Dinwiddie in Germiston, East Rand police said on Tuesday.
Captain Steady Nawa said the couple - the man aged 71 and his wife aged 62 - were robbed by two armed men in their home in Elton street at about 13:00 on Monday.
The attackers, who were armed with a knife and a brick, gained entry to the house through the roof.
Nawa said the man was hit on the head with the brick after he tried to defend himself from being stabbed.
The couple were then taken into the main bedroom and forced to lie down before they were covered with blankets.
The men then robbed the couple of goods valued at about R60 000.
This included the couple's red Toyota Camry, registration KGP668GP, a television set, VCR, DVD player and video machine.
The robbers drove away in the couple's car.
Neighbours alerted the police after they heard the woman screaming.
Anyone with information on the attackers could contact the investigating officer, Inspector Jan Du Plessis on 011 871 5495.
08-23-2007, 04:15 AM #1265
Boewe beroof gaste in Sandton-hotel, skiet wag
Hotelgaste wat in 'n konferensiekamer by 'n bekende hotel in Rivonia, Sandton, vergader het, is gisteraand oorval en beroof voordat 'n veiligheidswag in die nek gewond en ses rowers op die vlug geslaan het.
Kapt. Julia Claassen, polisiewoordvoerder, het gisteraand gesê die mans het om 19:45 met 'n wit paneelwa deur die valboom by die Road Lodge op die hoek van Rivoniaweg en Tiende Straat gejaag.
Hulle het by 'n konferensiekamer ingebars, die gaste aangesê om op die grond te gaan lê en hulle van selfone, juwele en geld beroof.
Dit is nie bekend hoeveel mense in die konferensiekamer was nie, het Claassen gesê. Sy het gisteraand ook nie geweet of enige van dié gaste buitelandse toeriste was nie.
Daarna is die ses mans na die hotel se ontvangslokaal, waar hulle die geldlaai gestroop het.
Op hul pad uit het die aanvallers 'n veiligheidswag geskiet. Hy is in 'n kritieke toestand in 'n nabygeleë hospitaal. Nog 'n veiligheidswag is lig beseer toe hy tydens die rooftog 'n hou teen die kop gekry het.
'n Hotelgas, me. Marna Human van Bloemfontein, het Beeld uit haar hotelkamer gebel kort ná die voorval. Sy het gesê sy en haar suster, wat nie haar naam genoem wil hê nie, het het op die toneel afgekom toe hulle skote hoor klap het.
Hulle is ook gedwing om plat te lê, maar is nie beroof nie.
"Ons sit nou net in die kamer en kyk na die ambulanse buite. Ons is te bang om uit te gaan," het Human gesê nadat sy en haar suster kort ná die rooftog terug na hul kamer is.
Die hotel het 'n verklaring oor die voorval uitgereik, maar dit kort voor druktyd teruggetrek.
In nog 'n voorval het die Sandton-polisie gisteraand drie rowers op heterdaad betrap nadat hulle op 'n alarm in die Sunninghill Square-winkelsentrum gereageer het, berig Nicolette Dirk.
Die rowers het uit die Fontana-restaurant gehardloop om weg te kom toe die polisie opgedaag het.
'n Skietgeveg het tussen die polisie en die vlugtende rowers uitgebreek en twee van die verdagtes is gewond. Die polisie kon daarin slaag om een van die gewondes in hegtenis te neem, maar volgens Claassen het die ander twee weggekom.
08-23-2007, 04:31 AM #1266
Metropolisie pluk glo violis rond
'n Violis wat 'n bestaan maak uit vioolspeel, is eergister glo met soveel geweld deur 'n metropolisieman uit haar motor gepluk dat 'n beentjie in haar "belangrikste speelhand" gebreek is.
Me. Marjan Vonk, een van sowat 20 altvioolspelers in Suid-Afrika, se linkerhand word vandag geopereer. 'n Pen word dan in haar hand ingesit.
'n Beentjie in die handpalm net onder die kneukel van die ringvinger is gebreek.
Vonk (49) het gisteraand gesê sy vrees dat sy nooit weer haar altviool sal kan bespeel met die presisie van 'n snydokter soos wat 'n violis nodig het nie.
Dié tenger vrou sê sy bespeel al 43 jaar dié instrument.
Sy verdien haar inkomste aan optredes in die Johannesburgse filharmoniese orkes en die Johannesburgse feesorkes en deur altvioollesse te gee. Sy speel minstens agt uur per dag viool.
Nou moes sy al haar orkesoptredes kanselleer en moet sy moontlik lesse van sowat 30 leerlinge, van wie 'n groot aantal binnekort eksamen speel, afstel.
Vonk vertel sy het eergisteroggend om 08:55 op die M1-hoofweg in die linkerbaan gery.
"Ek was op pad orkesoefening toe en het op my selfoon gepraat om reëlings te tref met my kind wat by die skool siek geword het.
"Ek was nie van die metropolisie bewus nie – totdat hulle aan my linkerkant verbygekom en voor my stilgehou het.
"Daar was 'n man en 'n vrou. My motordeur was nie gesluit nie. Die man het my uit die motor gepluk. Hulle het my in hul voertuig gelaai, boeie voor my geswaai en gevra of ek weet hoe dit binne die Leeukop-gevangenis lyk.
"Toe ek vir die vrou sê ek is 'n musikant en my hand het baie seergekry, het sy gesê sy het die viool in die motor gesien.
"Hulle het my 'n boete van R500 gegee (omdat sy op die selfoon gepraat het terwyl sy bestuur het) en my laat gaan."
Sy sê hulle het beweer dat sy "arrestasie teengestaan het".
"Ek weet nie hoe hulle kon dink iemand so klein soos ek sal arrestasie kan teenstaan nie.
"Ek het die boete verdien, maar die res was onnodig.
"Ek was histeries, maar het orkesoefening toe gegaan. 'n Mede-orkeslid het geskok gesê ek kan nie só speel nie.
"Toe eers sien ek my hand is so sleg gebreek dat ek nie meer my kneukel kon sien nie."
'n Spesialis het aan haar gesê ná vandag se operasie, waarin 'n pen in haar hand gesit sal word, sal sy moontlik oor twee maande weer kan speel.
"Maar ek weet nie of ek ooit weer sal speel nie. 'n Mens se hand moet perfek wees. Dit is my belangrikste hand en dit moet in 'n perfekte toestand wees." Volgens haar het sy 'n aanrandingsklag by die Douglasdale-polisiekantoor ingedien.
Hoofsupt. Wayne Minnaar, metropolisiewoordvoerder, het gister by navraag gesê die vrouelid het aan hom gesê Vonk het op haar selfoon gepraat en wou al het hulle in 'n duidelik gemerkte insleepvoertuig gery – nie aftrek nie.
Hulle ontken dat hulle aan haar geraak of haar beboet het. Hulle wou haar in hegtenis neem, omdat dit "wettig is as iemand weier om af te trek", maar het haar laat gaan toe sy begin huil.
08-23-2007, 04:36 AM #1267
Twee ontken hulle wou man in boom laat sterf
Twee mans word in die Pretoriase hooggeregshof daarvan beskuldig dat hulle die oom van die bylmoordenares Madeleen Bredenhann vermoor het deur hom aan 'n boom op sy hoewe op te hang.
Mnr. Ludwig Wambach (65) van die hoewe Sterkwater in Wonderboom se twee vermeende moordenaars, mnre. Richard Khoza (21) en Wilson Thomas Manganye (36), het gister skuld ontken voor waarnemende regter Solly Sithole.
Wambach was die oom van Madeleen Bredenhann, wat in 2004 twee keer lewenslange tronkstraf opgelê is omdat sy haar ma, Elmarie (59), en haar ouma, me. Albertina Wambach (89), in Dorandia, Pretoria-Noord, in hul beddens met 'n byl doodgekap het.
Tydens haar verhoor het Bredenhann die skuld op mnr. Wambach probeer pak. Die hof het dit destyds bestempel as " 'n weergawe wat bekook is om haar uit die moeilikheid te help".
Die staat beweer Khoza, van Hammanskraal, en Manganye, van Winterveldt, was op 16 Februarie verlede jaar, die dag van Wambach se dood, op sy hoewe. Hulle het glo sonder toestemming hout versamel. 'n Geskil het tussen hulle en Wambach ontstaan, waarna hulle hom glo oorrompel en aan 'n tou om sy nek vasgemaak het. Hy is in 'n verlate gebied aan 'n boom opgehang, beweer die staat.
Manganye het gister in 'n pleitverduideliking gesê Wambach het hom en Khoza gekonfronteer oor die hout.
Wambach het geld van Khoza vir die hout geëis.
Khoza het R100 aan Wambach gegee. Wambach het hom (Khoza) met 'n sambok geslaan.
'n Vuisgeveg het tussen die drie onstaan, waarop Manganye Wambach met 'n tou om sy nek aan 'n klein boom vasgemaak het. Hy het geen bedoeling gehad om hom dood te maak nie. Hy het nie voorsien dat Wambach sou sterf nie.
08-23-2007, 04:40 AM #1268
Selmaats hoor glo van moord
Presies twee jaar nadat me. Shirley van Rensburg (37) by haar huis in Randburg vermoor is, het haar vermeende moordenaar glo teenoor sy twee selmaats erken dat hy haar vermoor het.
Die Johannesburgse hooggeregshof het gister van 'n "verrassingsgetuie" gehoor hoe mnr. Wayne Nass (34) van Oos-Londen Maandagaand in die Johannesburgse gevangenis teenoor hom beken het hy het Van Rensburg verwurg en toe begrawe.
Nass en mnr. Boyce Matya (48) van King William's Town in die Oos-Kaap, werkers by 'n Bosveldoord, staan tereg weens die moord op Van Rensburg op 20 Augustus verlede jaar. Haar ledemate is verwyder en haar lyk is op dié Bosveldoord begrawe.
Me. Stefanie Crause (32) van Oos-Londen word as medepligtige tot moord aangekla.
Die getuie, wat nie geïdentifiseer mag word nie, is eergister op borgtog vrygelaat en het dieselfde dag aan die staatsaanklaer, adv. Maru Papachristoforou, vertel wat Nass in die sel aan hom en hul selmaat gesê het.
"Sy gesigsuitdrukking terwyl hy my vertel het, was een van die hoofredes hoekom ek besluit het om te getuig," het hy gister in die hof gesê.
"Hy het dié afskuwelike, boosaardige grynslag op sy gesig gehad en sy oë was besig om te skitter. Dit was amper of hy geniet het wat hy my vertel het. Ek het nog nie só iets beleef nie."
Die man is glo Maandag borgtog geweier en het Nass by sy aankoms by die tronk ontmoet.
Volgens die man was die polisieselle egter so vol dat hy en ander gevangenes vir 'n tydjie aan die buitekant moes staan, terwyl Nass deur die tralies met hom gepraat het.
Die getuie het toe vir die eerste keer gehoor van die saak. Nass het glo gesê dat hy die dag van die moord eers met Van Rensburg seks gehad en haar daarna verwurg het.
Hy het glo ook aan die man gesê die enigste fout wat hy gemaak het, was om Matya nie ook dood te maak nie.
Matya is in die omgewing van King William's Town met Van Rensburg se Mazda voorgekeer.
"Toe ek hom vra wat bedoel hy, het hy gesê dat Boyce hom gehelp het om die liggaam te begrawe. Wat ek verstaan het was dat hy 'n fout gemaak het deur die vermoorde se motor aan Matya te gee en hom nie ook liewers te vermoor het nie."
Toe Papachristoforou wou weet wat Nass se uitdrukking was tydens sy vertelling, het die getuie na Nass gedraai en gesê: "Ek sal dit in sy gesig sê: Ek dink jy is 'n bose man."
"Leuenaar!" het Nass hard uit die beskuldigdebank gesê.
Volgens dié man het Nass gesê hy gaan wegkom met die moord omdat die polisie niks teen hom het nie. Kruisondervraging sal vandag voortgaan.
08-23-2007, 04:51 AM #1269
Ervare tronkvoël kry lewenslank ná moord op onnie
Die verkragter en moordenaar van die tenger musiekonderwyseres op 'n plaas in die Luckhoff-distrik is in die Vrystaatse hooggeregshof tot lewenslange tronkstraf plus 37 jaar gevonnis.
Hy het groot begrip vir die woede en ontsteltenis van die gemeenskap en die familie van wyle me. Emmerentia (Nen) Botha (64), het regter C.B. Cillié gesê voordat hy Willem Vis (23) gevonnis het.
Weens die inbraak met die doel om te roof en roof met verswarende omstandighede, het hy Vis tot 16 jaar tronkstraf gevonnis. Weens die verkragting van Botha is hy tot lewenslange tronkstraf en weens die moord op haar tot 21 jaar tronkstraf.
Cillié het gesê Vis het 'n skrikwekkende lys vorige veroordelings wat begin het toe hy nog nie eens 15 jaar oud was nie.
Hy het verskeie termyne tronkstraf uitgedien voordat hy op korrektiewe toesig vrygelaat is. Hy is voorheen agt keer aan huisbraak en een keer aan diefstal skuldig bevind.
"Die versoeking is groot om te sê as hy nie uitgelaat is nie, sou dié gebeure nie plaasgevind het nie."
Hoewel die gedagte om na die plaas Skuilhoek te gaan, by 'n 15-jarige vriend van Vis ontstaan het, aanvaar hy nie dat dié 15-jarige die ouer en ervare tronkvoël beïnvloed het nie, het Cillié gesê.